Λάρνακα, 23/05/2025

**Project Zero: Η Lidl Κύπρου συνεχίζει να ενώνει δυνάμεις με την ΑΚΤΗ για ακόμα πιο καθαρές παραλίες και ακτές**

**Με τη συμμετοχή μελών και εθελοντών της Lidl Κύπρου και τη συνεργασία με την ΑΚΤΗ, η δράση Project Zero αναδεικνύει την αξία της συλλογικής προσπάθειας για καθαρές ακτές.**

Η **Lidl Κύπρου**, σταθερή στη δέσμευσή της για βιώσιμη ανάπτυξη και ενεργό περιβαλλοντικό αποτύπωμα, πραγματοποίησε για ακόμη μία χρονιά τη μεγάλη δράση καθαρισμού ακτής στο πλαίσιο του **Project Zero**, σε συνεργασία με το **Κέντρο Μελετών και Έρευνας ΑΚΤΗ**. Δεκάδες εθελοντές του **#teamLidl** συγκεντρώθηκαν για να δώσουν το δικό τους μήνυμα ενάντια στην πλαστική ρύπανση, συλλέγοντας απορρίμματα από την **παραλία του Αλιευτικού Καταφυγίου Λεμεσού** με σεβασμό, ενέργεια και διάθεση για αλλαγή.

Η φετινή δράση εντάσσεται για ακόμα μία χρονιά στο ευρύτερο πρόγραμμα εταιρικού εθελοντισμού για το #teamLidl, το οποίο είναι μέρος της στρατηγικής βιωσιμότητας της εταιρείας, ενώ ανήκει και στην πρωτοβουλία **Lidl YOU – empowered by #teamLidl**. Με εργαλεία την ενημέρωση, τη συμμετοχή και την επιστημονική τεκμηρίωση, η Lidl Κύπρου προχωρά με στόχο τη μείωση του περιβαλλοντικού της αποτυπώματος και την ενεργοποίηση των πολιτών απέναντι σε ένα παγκόσμιο, αλλά εξαιρετικά τοπικό ζήτημα: το πλαστικό στις θάλασσες μας.

Τα αποτελέσματα μίλησαν για άλλη μια φορά από μόνα τους. Με τη συμμετοχή δεκάδων εθελοντών, απομακρύνθηκαν **συνολικά 171.5 κιλά απορριμμάτων** – εκ των οποίων το 75% αυτών PMD και τα υπόλοιπα μεικτά σκουπίδια – σύμφωνα με τα διεθνή πρότυπα καταγραφής απορριμμάτων του **Ocean Conservancy**. Η απομάκρυνση των σκουπιδιών ενίσχυσε άμεσα την ποιότητα του παράκτιου οικοσυστήματος και ανέδειξε την αξία της πράξης, όταν αυτή συνδυάζεται με συλλογική προσπάθεια.

Από το 2021, η συνεργασία της Lidl Κύπρου με την ΑΚΤΗ μέσω του Project Zero έχει εκπαιδεύσει **περίπου 38.000 μαθητές και μαθήτριες** σε περισσότερα από 200 σχολεία σε όλη την Κύπρο σε θέματα περιβαλλοντικής προστασίας και μικροπλαστικών. Παράλληλα, μέσω οργανωμένων καθαρισμών σε ακτές και βυθούς, με τη συμμετοχή εθελοντών έχουν συλλεχθεί **περισσότεροι από 13 τόνοι σκουπιδιών**, συμβάλλοντας ουσιαστικά στην αποκατάσταση του φυσικού περιβάλλοντος.

Η φετινή δράση ανέδειξε για ακόμη μια χρονιά τη Lidl Κύπρου όχι απλώς ως μία υπεύθυνη εταιρεία λιανικού εμπορίου, αλλά ως **έναν ενεργό συμμέτοχο στην αλυσίδα αλλαγής** που έχει ανάγκη ο πλανήτης. Με το βλέμμα στο αύριο και με όχημα την πράξη, η Lidl Κύπρου συνεχίζει να επενδύει στη γνώση, την ευαισθητοποίηση και τη συμμετοχή, αποδεικνύοντας ότι κάθε μικρό βήμα έχει σημασία όταν γίνεται συλλογικά – για τις ακτές, τις κοινότητες και τις επόμενες γενιές.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)